**B. Osobitná časť**

**K čl. I**

**K bodu 1**

Do tabuľky v prílohe č. 1 sa medzi tretí a štvrtý riadok v časti Vírusy, viroidy, vírusom podobné choroby a fytoplazmy vkladá regulovaný nekaranténný škodca na množiteľskom materiáli Tobomavírus napádajúci rajčiaky [ToBRFV] pre druhy paprika ročná *Capsicum annuum* L*.* okrem osiva patriaceho k odrode, o ktorej je známe, že je odolná voči ToBRFV a rajčiak jedlý *Solanum lycopersicum* L. a jeho hybridy s najvyššou prípustnou hodnotou výskytu na sadivovom materiáli druhov paprika ročná a rajčiak jedlý stanovený na 0 % výskytu regulovaného nekaranténneho škodcu.

**K bodu 2**

Zoznam preberaných právne záväzných aktov Európskej únie sa dopĺňa o vykonávaciu smernicu (EÚ) 2024/3010.

**K čl. II**

Navrhuje sa účinnosť nariadenia vlády Slovenskej republiky od 1. júna 2025 tak, aby sa návrhom nariadenia vlády zabezpečilo riadne a včasné prebratie vykonávacej smernice (EÚ) 2024/3010. Ak by v danom termíne nedošlo k nadobudnutiu účinnosti návrhu nariadenia vlády, hrozilo by nesplnenie záväzkov vyplývajúcich zo Zmluvy o pristúpení Slovenskej republiky k Európskej únii.